stanford-oval/wikipedia huggingface dataset:
הצדעה צופית
הערות שוליים

1 2  באדן פאוול, רוברט (2005) [First published 1908]. צופיות לבני הנעורים. Oxford. p. 37.
↑  The Wolf Cub's Handbook (p.15)
↑  Prahran Chronicle (Vic. : 1914 - 1918)(Saturday 17 July 1915, page 5
↑  P.O.R. iX. General Rules, Rule 352
↑  ההבטחה וההצדעה הצופית, באתר צופים ברשת
↑  The Advance Party Report '66 (Recommendation 10, p.14)
↑  The Scout Association - Policy, Organisation and Rules - January 2011: Rules 12.5 and 12.6
↑  Wendell, Bryan (17 באוקטובר 2012). "BSA to use Scout Oath and Scout Law for all programs". Bryan on Scouting. {{cite web}}:  (עזרה)
↑  Cadette Girl Scout Handbook. Girl Scouts of the USA. 1995. ISBN 0-88441-283-0.
צופים המשתמשים בהצדעה הצופית.
עוגיית חג המולד בצורת הצדעה צופית.
דניאל רדקליף

| --- | --- |

רדקליף ב-2015
 לידה:  23 ביולי 1989 (בן 35) אנגליה לונדון, אנגליה, הממלכה המאוחדת
 שם במה:  ג'ייקוב גרשון (שם עט בלבד)
 שם לידה:  Daniel Jacob Radcliffe 
 מדינה:  הממלכה המאוחדת הממלכה המאוחדת
 תקופת הפעילות:  מ-1999
 מקום לימודים:  בית הספר הסיטי של לונדון  Sussex House School 
 בן או בת זוג:  ארין דארק (2012–?) 
 מספר צאצאים:  1
 פרסים והוקרה:  פרס טוני לשחקן המשנה הטוב ביותר במחזמר (2024)  פרס השחקן הטוב ביותר של פסטיבל סיטג'ס (2016)  2009 MTV Movie Awards  כוכב בשדרת הכוכבים בהוליווד  פרס הסרט הלאומי  פרסי בחירת הנוער  פרס תפוח הזהב 
 http://www.danradcliffe.co.uk/
 פרופיל ב-IMDb
 חתימה:   
 
דניאל ג'ייקוב רדקליף (באנגלית: Daniel Jacob Radcliffe; נולד ב-23 ביולי 1989) הוא שחקן קולנוע, טלוויזיה ותיאטרון בריטי-יהודי זוכה פרס טוני. התפרסם בזכות גילום דמותו של הארי פוטר בסדרת סרטי הקולנוע הנושאת שם זהה ומבוססת על ספריה של ג'יי קיי רולינג.
רדקליף התחיל לשחק כבר בגיל עשר בסרט הטלוויזיה משנת 1999 של רשת ה-BBC, "דייוויד קופרפילד", ובשנת 2001 שיחק על המסך הגדול בסרט "החייט מפנמה". בגיל 10 הוא לוהק לדמות הגיבור הראשית בסרט "הארי פוטר ואבן החכמים", וכיכב בסדרה כעשר שנים בתור הארי פוטר במשך כל שמונת הסרטים, שהגיעה לתומה בסרט "הארי פוטר ואוצרות המוות - חלק שני". רדקליף הפך לאחד השחקנים המרוויחים ביותר בעולם בזמן צילומי סדרת הארי פוטר, וזכה לתהילה בין-לאומית ולסיקור חיובי בתקשורת על תפקידו.
ביוגרפיה

רדקליף, בן יחיד, נולד וגדל בפולהאם שבלונדון. אמו, רשה ג'נין גרשם (במקור: גרשון) ג'ייקובסון, נולדה למשפחה יהודית-אשכנזית וילידת דרום אפריקה. גדלה באסקס ועובדת כמלהקת. אביו, אלן ג'ורג' רדקליף, ממשפחה נוצרית פרוטסטנטית, גדל בצפון אירלנד ועובד כסוכן ספרות. רדקליף התחנך בבתי הספר האנגליים "City of London" ו-"Sussex House School", והחל את קריירת המשחק שלו בגיל 11. הוא כתב ופרסם שירה תחת שם העט ג'ייקוב גרשון (ג'ייקוב הוא שמו האמצעי, וגרשון הוא שם משפחתה של אמו לפני נישואיה).
קריירה > 1999–2009

את תשוקתו למשחק הפגין רדקליף כבר בבית הספר, כשהופיע בהפקות קטנות במסגרת לימודיו. בשנת 1999 עלה על המסך לראשונה כחלק מהפקה של ה-BBC, בסרט הטלוויזיה "דייוויד קופרפילד", שם גילם את דמותו של קופרפילד הצעיר. הוריו של רדקליף, שהיו נגד קריירת כוכבות לבנם, לא הרשו לו להמשיך ולהגשים את חלומו כשחקן. רדקליף התקבל לצוות השחקנים של הארי פוטר, כשהוא נבחר על פני 16,000 מועמדים אחרים. בשנת 2001, רדקליף שיחק גם בסרט "החייט מפנמה". בשנת 2002 הופיע גם הופעת אורח במחזה "שחק במה שכתבתי", ולאחר מכן השתתף בהפקה האוסטרלית "נערי דצמבר" (2007), ובסדרת הסיטקום הבריטית "אסטרז" (2005–2007).
רדקליף שיחק במחזה "אקווס", שהועלה במרץ 2007 בלונדון, בו הוא מגלם נער בשם אלן סטראנג, אשר מנקר את עיניהם של הסוסים באורווה. בקיץ 2008 עלה המחזה גם על במות ניו יורק. הופעתו במחזה זה שנויה במחלוקת ועוררה מחאות מצד הורים שטענו כי הדבר פוגם בתדמיתו ככוכב ילדים.
קריירה > 2010–הווה

בסוף שנת 2010 דיבב רדקליף את דמותו של אדמונד ב"משפחת סימפסון" בפרק ספיישל לליל כל הקדושים. בשנת 2011 הופיע בתפקיד הראשי במחזמר "איך להצליח בעסקים מבלי להתאמץ", שהועלה בברודוויי עד ינואר 2012. לאחר מכן הוחלף על ידי השחקן דארן כריס, שבעצמו שיחק את דמותו של הארי פוטר במחזמר הפארודי המפורסם ביוטיוב, "מחזמר מאוד פוטרי".
ב-2012, הופיע רדקליף, בפעם הראשונה לאחר סיום סדרת "הארי פוטר", בסרט "האישה בשחור" בתפקיד הראשי. לאחר מכן, לוהק לדמותם של אלן גינסברג בסרט "הרוג את יקיריך", ואיגנטיוס פריש בסרט "קרניים".
בשנת 2013 כיכב בקומדיה הרומנטית "אולי בכל זאת", לצידה של זואי קאזאן ובסרט "הרוג את יקיריך".
בשנת 2014, כיכב במותחן הפנטזיה "קרניים", לצד מקס מינגלה. בשנת 2015, הופיע בסרטים "אסון מהלך" ו"ויקטור פרנקנשטיין".
בשנת 2016 שיחק בסרט "האשליה 2", בתפקיד של הנבל הראשי.
בשנת 2017 גילם את דמותו של יוסי גינסברג הישראלי בסרט האוסטרלי "בחזרה מטואיצ'י", המבוסס על סיפורו האמיתי של יוסי, ששרד בג'ונגל. מאז 2019 מככב בסדרת הטלוויזיה "עובדי אלוהים" המבוססת על ספרו של סיימון ריץ' "אלוהים מה זה צריך להביע".
בשנת 2020 יצא הסרט "הבריחה מפרטוריה", בו גילם את טים ג'נקין.
בשנת 2022 שיחק רדקליף בסרט "העיר האבודה", בו גילם את המיליונר אביגיל פיירפקס, וכיכב בסרט הפארודיה "וירד: סיפורו של אל ינקוביק" בתור הבדרן-זמר הנודע, וירד אל ינקוביק.
בשנת 2022 גילם את צ'ארלי בהפקה המחודשת של המחזמר "מתגלגלים" שעלה ב-New York Theatre Workshop באוף ברודוויי, לצד ג'ונתן גרוף ולינדזי מנדז. בשנת 2023 שב לגלם את אותה הדמות כאשר המחזמר עבר להופיע ב-Hudson Theatre בברודוויי, תפקיד שזיכה אותו בפרס טוני בקטגוריית הביצוע הטוב ביותר על ידי שחקן משנה במחזמר.
חיים אישיים

רדקליף אמנם הגדיר עצמו כאתאיסט אך בדצמבר 2010 פורסמה תמונה שלו מניח תפילין והוא עצמו אמר מספר רב של פעמים, "אני אתאיסט, אך גאה מאוד בהיותי יהודי". הוא סיפר גם כי "נימולתי כתינוק אבל זה נגמר שם".
רדקליף סיפר כי חווה חוויות אנטישמיות במהלך לימודיו בבתי הספר.
בגיל 16 בלבד הוצג דיוקן בדמותו לגלריית הדיוקנאות הלאומית, מה שהפך אותו לאדם הצעיר ביותר שאינו קשור למשפחת המלוכה, שזכה לדיוקן בגלריה זו.
בשנת 2008, בריאיון לעיתון ה"דיילי מייל", סיפר רדקליף שהוא דיספרקטי ולכן הוא מתקשה בביצוע פעולות פשוטות, כגון שריכת שרוכי נעליו.
רדקליף הוא גם תומך של מפלגת הלייבור הבריטית. עד לשנת 2012 רדקליף תמך בדמוקרטים הליברליים, אך לאחר מכן שינה את תמיכתו משום שהיה מאוכזב מתפקודו של ניק קלג (מנהיג הליברליים) והעדיף את אד מיליבנד.
דניאל רדקליף אוהב מוזיקה מחתרתית ופאנק רוק, ואוהב בזמנו הפנוי לכתוב סיפורים קצרים ושירים. רדקליף מגובש עם משפחתו ומקורב אליה.
בשנת 2007 הוצבה בובת שעווה בדמותו במוזיאון השעווה של מאדאם טוסו בלונדון. בשנת 2009 החל רדקליף לצלם תשדירי שירות עבור ארגון "טרבור" עליו למד כשהופיע באקווס, ואף תרם לו כלכלית. בראיון בשנת 2010.
רדקליף הוא בין הצעירים העשירים ביותר בעולם, עם כ-85 מיליון לירות שטרלינג שהרוויח בגילום דמותו של הארי פוטר. בחלק מכספו רכש דירה בפולהאם, סמוך לבית הוריו. בשנת 2021 פורסם כי הונו נמדד בכ-95 מיליון ליש"ט. למרות עושר זה רדקליף מסר לעיתונות, כי אין לו טעם יקר בהוצאות, וכי את ההוצאות העיקריות שלו הן על ספרים.
רדקליף הצהיר כי הוא קורא המון ספרים וכי הכסף אף פעם לא יהיה מוקד חייו.
חיים אישיים > מערכות יחסים

בשנת 2010, החל רדקליף לצאת עם עוזרת הפקה בשם רוזאן קוקר על הסט של "הארי פוטר".
באוגוסט 2011 התארסו השניים, אך נפרדו באוקטובר 2012.
באותה שנה, החל רדקליף לצאת עם השחקנית ארין דארק ששיחקה לצידו בסרט "הרוג את יקיריך". ב-25 באפריל 2023 נולד בנם הבכור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | החייט מפנמה | מארק פנדל |  |
| 2001 | הארי פוטר ואבן החכמים | הארי פוטר |  |
| 2002 | הארי פוטר וחדר הסודות | הארי פוטר |  |
| 2004 | הארי פוטר והאסיר מאזקבאן | הארי פוטר |  |
| 2005 | הארי פוטר וגביע האש | הארי פוטר |  |
| 2007 | הארי פוטר ומסדר עוף החול | הארי פוטר |  |
| 2007 | נערי דצמבר | מפס |  |
| 2009 | הארי פוטר והנסיך חצוי-הדם | הארי פוטר |  |
| 2010 | הארי פוטר ואוצרות המוות - חלק 1 | הארי פוטר |  |
| 2011 | הארי פוטר ואוצרות המוות - חלק 2 | הארי פוטר |  |
| 2012 | האישה בשחור | ארתור קיפס |  |
| 2013 | הרוג את יקיריך | אלן גינסברג |  |
| 2013 | אולי בכל זאת | וואלאס |  |
| 2014 | קרניים | איגנטיוס פריש |  |
| 2015 | ויקטור פרנקנשטיין | איגור |  |
| 2015 | אסון מהלך | דוג ווקר |  |
| 2016 | האשליה 2 | וולטר טרסלר |  |
| 2016 | איש האולר | מני |  |
| 2016 | אימפריום | נייט פוסטר |  |
| 2017 | בחזרה מטואיצ'י | יוסי גינסברג |  |
| 2018 | Beast of Burden | שון |  |
| 2019 | פליימוביל: הסרט | רקס דאשר | דיבוב |
| 2020 | Guns Akimbo | מיילס לי האריס |  |
| 2020 | הבריחה מפרטוריה | טים ג'נקין |  |
| 2022 | העיר האבודה | פיירפקס |  |
| 2022 | וירד: סיפורו של אל ינקוביק | וירד אל ינקוביק |  |
| 2025 | האשליה 3 | וולטר טרסלר |  |
| TBA | We Do Not Forget |  |  |
| TBA | Miss Sarajevo |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | דייוויד קופרפילד | דייוויד קופרפילד | סרט טלוויזיה של BBC |
| 2006 | ניצבים | עצמו | פרק: "Daniel Radcliffe" |
| 2007 | My Boy Jack | ג'ון קיפלינג (אנ') | סרט טלוויזיה של ITV |
| 2010, 2014, 2018 | משפחת סימפסון | אדמונד / דיגס / עצמו | דיבוב; 3 פרקים |
| 2012, 2017 | רובוט צ'יקן | ילד עם קיפון / תומס הקטר / גארת' | דיבוב; 2 פרקים |
| 2012 - 2013 | יומני הרופא הצעיר | ד"ר ולדימיר בומגארד הצעיר | תפקיד ראשי (2 עונות); 8 פרקים |
| 2015 | בוג'ק הורסמן | עצמו | דיבוב; פרק: "Let's Find Out" |
| 2015 | The Gamechangers | סאם האוזר (אנ') | סרט טלוויזיה של BBC Two |
| 2019-הווה | עובדי אלוהים | קרייג בוג הנסיך שונקליי הכומר יחזקאל בראון | תפקיד ראשי (4 עונות); 37 פרקים גם מפיק בפועל |
| 2020 | קימי שמידט: קימי נגד הכומר | הנסיך פרדריק | ספיישל של נטפליקס |
| 2022 | הארי פוטר: בחזרה להוגוורטס | עצמו | ספיישל טלוויזיוני של HBO Max |
| 2022 | ריק ומורטי | אביר השמש | דיבוב; פרק: "A Rick in King Mortur's Mort" |
| 2023–2024 | מליגן (אנ') | המלך ג'רמי | דיבוב; 12 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2007 | אקווס | אלן סטארנג' | תיאטרון גילגוד (אנ'), וסט אנד |
| 2008 - 2009 | אקווס | אלן סטארנג' | תיאטרון ברודהרסט (אנ'), ברודוויי |
| 2011 - 2012 | איך להצליח בעסקים מבלי להתאמץ | ג'יי פיירפונט פינץ' | תיאטרון אל הירשפלד (אנ'), ברודוויי |
| 2013 | הנכה מאינישמאן (אנ') | בילי קלאבן | תיאטרון נואל קווארד (אנ'), וסט אנד |
| 2014 | הנכה מאינישמאן (אנ') | בילי קלאבן | תיאטרון ג'יימס ארל ג'ונס (אנ'), ברודוויי |
| 2016 | Privacy | הסופר | התיאטרון הציבורי (אנ'), אוף ברודוויי |
| 2017 | רוזנקרנץ וגילדנשטרן מתים | רוזנקרנץ | אולד ויק, לונדון |
| 2018 | The Lifespan of a Fact | פינגל | סטודיו 54 (אנ'), ברודוויי |
| 2020 | סוף משחק | קלוב | אולד ויק, לונדון |
| 2022 - 2023 | מתגלגלים (אנ') | צ'ארלי קרינגאס | New York Theatre Workshop, אוף ברודוויי |
| 2023 - 2024 | מתגלגלים (אנ') | צ'ארלי קרינגאס | Hudson Theatre, ברודוויי |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2002 | פרס איגוד מבקרי הקולנוע האמריקאי | השחקן/שחקנית הצעירה הטובה ביותר | הארי פוטר ואבן החכמים | מועמדות |  |
| 2002 | פרס הסרטים של MTV | שחקן פורץ דרך | הארי פוטר ואבן החכמים | מועמדות |  |
| 2002 | פרסי בחירת הנוער | שחקן קולנוע פורץ נבחר | הארי פוטר ואבן החכמים | זכייה |  |
| 2005 | פרס איגוד מבקרי הקולנוע האמריקאי | השחקן הצעיר הטוב ביותר | הארי פוטר והאסיר מאזקבאן | מועמדות |  |
| 2006 | פרס איגוד מבקרי הקולנוע האמריקאי | השחקן הצעיר הטוב ביותר | הארי פוטר וגביע האש | מועמדות |  |
| 2008 | פרס הסרטים של MTV | הנשיקה הכי טובה | הארי פוטר ומסדר עוף החול | מועמדות (עם קייטי לאונג) |  |
| 2010 | פרס בחירת הקהל | צוות מועדף על המסך | הארי פוטר והנסיך חצוי-הדם | מועמדות (עם אמה ווטסון ורופרט גרינט) |  |
| 2010 | פרס הסרטים של MTV | השחקן הטוב ביותר | הארי פוטר והנסיך חצוי-הדם | מועמדות |  |
| 2010 | פרס הסרטים של MTV | סופרסטאר עולמי |  | מועמדות |  |
| 2011 | פרס הסרטים של MTV | השחקן הטוב ביותר | הארי פוטר ואוצרות המוות - חלק 1 | מועמדות |  |
| 2011 | פרס הסרטים של MTV | הנשיקה הכי טובה | הארי פוטר ואוצרות המוות - חלק 1 | מועמדות (עם אמה ווטסון) |  |
| 2011 | פרס הסרטים של MTV | הקרב הטוב ביותר | הארי פוטר ואוצרות המוות - חלק 1 | מועמדות (עם אמה ווטסון ורופרט גרינט) |  |
| 2011 | פרס בחירת הנוער | שחקן קולנוע נבחר: מדע בדיוני/פנטזיה | הארי פוטר ואוצרות המוות - חלק 1 | מועמדות |  |
| 2011 | פרס בחירת הנוער | סרט נבחר: נשיקה | הארי פוטר ואוצרות המוות - חלק 1 | זכייה (עם אמה ווטסון) |  |
| 2011 | פרס בחירת הנוער | כוכב קולנוע נבחר: שחקן | הארי פוטר ואוצרות המוות - חלק 2 | זכייה |  |
| 2012 | פרס גראמי | אלבום התיאטרון המוזיקלי הטוב ביותר | איך להצליח בעסקים מבלי להתאמץ | מועמדות |  |
| 2012 | פרס בחירת הילדים של ניקלודיאון | שחקן קולנוע אהוב | הארי פוטר ואוצרות המוות - חלק 2 | מועמדות |  |
| 2012 | פרס הסרטים של MTV | השחקן הטוב ביותר | הארי פוטר ואוצרות המוות - חלק 2 | מועמדות |  |
| 2012 | פרס הסרטים של MTV | הקרב הטוב ביותר | הארי פוטר ואוצרות המוות - חלק 2 | מועמדות (עם רייף פיינס) |  |
| 2012 | פרס הסרטים של MTV | צוות השחקנים הטוב ביותר | הארי פוטר ואוצרות המוות - חלק 2 | זכייה (עם רופרט גרינט, אמה ווטסון וטום פלטון) |  |
| 2012 | פרס הסרטים של MTV | הגיבור הטוב ביותר | הארי פוטר ואוצרות המוות - חלק 2 | זכייה |  |
| 2019 | פרסי בחירת הנוער | שחקן טלוויזיה נבחר – קומדיה | עובדי אלוהים | מועמדות |  |
| 2022 | פרס הסרטים של MTV | הנבל הכי טוב | העיר האבודה | זכייה |  |
| 2023 | פרס בחירת מבקרי הטלוויזיה | השחקן הטוב ביותר במיני-סדרה או בסרט טלוויזיה | וירד: סיפורו של אל ינקוביק | זכייה |  |
| 2023 | פרס באפט"א לטלוויזיה | ההופעה הקומית הטובה ביותר – גבר | וירד: סיפורו של אל ינקוביק | מועמדות |  |
| 2024 | פרס אמי לבידור בפריים טיים | השחקן הראשי הטוב ביותר במיני-סדרה, סדרה אנתולוגית או סרט טלוויזיה | וירד: סיפורו של אל ינקוביק | מועמדות |  |
| 2024 | פרס טוני | ההופעה הטובה ביותר של שחקן משנה במחזמר | מתגלגלים | זכייה |  |
| 2025 | פרס גראמי | אלבום התיאטרון המוזיקלי הטוב ביותר | מתגלגלים | מועמדות |  |
אורוגוואי (נהר)

| --- | --- |

נהר אורוגוואי
 מידע כללי
 אורך:  1,610 ק"מ
 ספיקה ממוצעת:  4,622 מ"ק לשנייה
 אגן ניקוז:  370,000 קמ"ר
 מוצא:  סרה דו מר, ברזיל
 גובה מוצא הנהר:  2050 מטרים
 יובלים:  ריו נגרו, River Daymán, Arroyo Farrapos, Arroyo Mandisoví Grande, Aguapey River, Miriñay River, Das Antas River, Gualeguaychú River, Arroyo San Francisco Grande, Rio Palmitos, São Domingos River, Icamaquã River, Arroyo Urquiza, Yatay creak, Arroyo Chapicuy Grande, Peixe River, Arroyo Boycuá, Pelotas River, Arapey Grande River, Río Cuareim, Lajeado Macuco River, Mocoretá River, Ibicuí River, Da Várzea River, Canoas River, San Salvador River, Arroyo de la Agraciada, Arroyo Negro, Arroyo Yacuy, Arroyo Román Grande, Turvo River, Barra Grande River, Chapecó River, Santa Cruz River, Rancho Grande River, Pepiri-Guazu River, Santa Rosa River, Taquari River, Santo Cristo River, Chalana River, Passo Fundo River, Guarita River, Comandaí River, Macaco Branco River, Ijuí River, Irani River, Iracema River, Toropi River, בפסקה זו 30 רשומות נוספות שטרם תורגמו 
 שפך:  מפרץ ריו דה לה פלטה
 מדינות באגן הניקוז:  ברזיל, ארגנטינה, אורוגוואי
 
 
ריו אורוגוואי (Rio Uruguay) הוא נהר באמריקה הדרומית. מעלה הנהר משמש גבול בין ארגנטינה לברזיל ומורד הנהר משמש גבול בין ארגנטינה לאורוגוואי. אורכו 1,610 ק"מ.[דרוש מקור] הנהר נשפך למפרץ ריו דה לה פלטה ורוחבו סמוך לשפכו הוא 10 ק"מ. במעלה הנהר התפתח לפני מאות שנים מרכז התיישבות של מיסיונרים ישועים, שהקימו כפרים עבור אינדיאנים בכוונה להמיר את דתם. שרידי יישובים אלה מצויים בברזיל ובפרגוואי סמוך לגבול עם ארגנטינה וכן במחוז מיסיונס שבארגנטינה.
הנהר זורם לאורך 2 מחוזות בברזילברזיל; מחוזות סנטה קטרינה וריו גראנדה דו סול, 3 מחוזות בארגנטינהארגנטינה; מיסיונס, קוריינטס ואנטרה ריוס, ו-6 מחוזות באורוגוואיאורוגוואי; ארטיגס, סלטו, פאיסנדו, ריו נגרו, סוריאנו, וקולוניה.
מזרחנית

#הפניה [מזרחן]
ללא כוונת זדון

| --- | --- |
כרזת הסרט
כרזת הסרט
 בימוי:  סידני פולאק
 הופק בידי:  סידני פולאק
 תסריט:  קורט לודקה
 עריכה:  שלדון קאהן
 שחקנים ראשיים:  פול ניומן סאלי פילד
 מוזיקה:  דייב גרוסין
 צילום:  אוון רויזמן
 מדינה:  ארצות הברית ארצות הברית
 חברת הפקה:  סרטי קולומביה 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  18 בדצמבר 1981
 משך הקרנה:  118 דקות
 שפת הסרט:  אנגלית
 סוגה:  סרט דרמה, סרט פשע 
 מקום התרחשות:  דרום פלורידה, מיאמי 
 הכנסות:  40,716,963 דולר
 הכנסות באתר מוג'ו:   absenceofmalice
 דף הסרט ב־IMDb
 
ללא כוונת זדון (באנגלית: Absence of Malice) הוא סרט דרמה אמריקאי משנת 1981 בבימויו של סידני פולאק, עם פול ניומן וסאלי פילד בתפקידים הראשיים.
העלילה עוסקת בקונפליקט במקצוע העיתונאות בין צורך הציבור לדעת והרצון לפרסם סקופים ובין פרסום ידיעות שיכולות להזיק לאנשים.
תקציר העלילה

מייגן קרטר (סאלי פילד) היא עיתונאית ב"מיאמי סטנדרט" החוקרת את פרשה היעלמו של ג'ואי דיאז, ראש ועד עובדי הנמל במיאמי. היא נפגשת עם החוקר הפדרלי, אליוט רוזן (בוב בלבן) לשיחה והוא מניח על שולחן תיק חקירה ויוצא מהחדר. מייגן מעיינת בתיק ומסתבר לה שקיימת חקירה נגד מייקל גלאגר (פול ניומן) בעל מחסן גדול למשקאות חריפים בנמל שהיה בסכסוך עם דיאז. היא מפרסמת זאת בעיתון.
גלאגר מבקר בעיתון ודורש ממייגן לגלות את מקור המידע שלה אך היא מסרבת. לגלאגר אין אליבי מספק לתאריך היעלמותו של דיאז. הוא לוקח אותה לשייט ביאכטה שלו אך היא לא מגלה לו.
תרזה פארון (מלינדה דילון) היא ידידה של גלאגר. היא עובדת כמזכירה בבית ספר קתולי ונפגשת עם מייגן. היא אומרת לה שגלאגר היה אתה באותו זמן שלושה ימים בקליניקה רפואית שם עברה הפלה מלאכותית אבל מבקשת ממנה שלא לפרסם זאת כי זה יהרוס את קשריה עם משפחתה הקתולית האדוקה ויביא לפיטוריה. מייגן לא עומדת בפיתוי ומפרסמת זאת כדי לעזור לגלאגר אבל לא חוזה את התוצאה. תרזה מתאבדת על ידי חיתוך ורידי ידיה.
מייגן אכולת רגשות אשמה מגיעה לגלאגר אך הוא תוקף אותה. היא מגלה לו שמקור המידע שלה עליו הוא אליוט רוזן.
גלאגר נפגש עם התובע המחוזי, קווין (דון הוד) ומציע לו עסקה שבה ימסור לו פרטים על היעלמותו של דיאז תמורת הפסקת החקירה נגדו. קווין מכריז על זאת במסיבת עיתונאים ורוזן מחליט להשיב מלחמה נגדו. בעזרת החוקר הפדרלי בוב וואדל (בארי פרימוס) הוא מגלה שגלאגר תורם אנונימי לעמותה למען מיאמי בראשה עומד קווין וכי גלאגר ומייגן מקיימים קשרים אינטימיים.
וואדל מזהיר את מייגן שתתרחק מהעניין אבל היא לא עומדת בפיתוי ומפרסמת בעיתון כי קווין שוחד על ידי גלאגר. הפרשה מתפוצצת והתובע הכללי בוושינגטון די. סי. שולח את סגנו, ג'ון וולס (וילפורד ברימלי) לחקור את הפרשה. בסוף הבירור הנוקב הוא מפטר את קווין ורוזן.
מייגן חוזרת לעיתון וכולם מסתכלים עליה בעיניים חשדניות. עיתונאית אחרת נבחרת לסקר את הפרשה ולא ברור אם מייגן תוכל להמשיך בעבודתה בעיתון. היא הולכת למרינה ונפרדת מגלאגר שיוצא לשייט ביאכטה שלו.
צוות השחקנים

| שם השחקן/ית | שם הדמות | הערות |
| --- | --- | --- |
| פול ניומן | מייקל גלאגר | סיטונאי משקאות חריפים |
| סאלי פילד | מייגן קרטר | עיתונאית |
| בוב בלבן | אליוט רוזן | תובע פדרלי |
| מלינדה דילון | תרזה פארון | ידידה של גאלגר |
| וילפורד ברימלי | ג'ון וולס | סגן התובע הפדרלי |
| דון הוד | ג'יימס קווין | תובע מחוזי |
| בארי פרימוס | בוב וואדל | סוכן פדרלי |
פרסים

מועמדות לפרס אוסקר לשחקן הטוב ביותר - פול ניומן.
מועמדות לפרס אוסקר לשחקנית המשנה הטובה ביותר מלינדה דילון.
מועמדות לפרס אוסקר לתסריט המקורי הטוב ביותר - קורט לודקה.
מועמדות לפרס גלובוס הזהב לשחקנית הטובה ביותר - סרט דרמה - סאלי פילד.
מועמדות לפרס גלובוס הזהב לתסריט הטוב ביותר - קורט לודקה.
הסרט זכה לאזכור של כבוד בפסטיבל הסרטים הבינלאומי בברלין.
צבים

.
| צבים |
| --- | --- |
 צבים שונים
מיון מדעי
ממלכה:: בעלי חיים
מערכה:: מיתרניים
קבוצה:: זאורופסידה
על־מחלקה:: בעלי ארבע רגליים
מחלקה:: זוחלים
סדרה:: צבים
שם מדעי
 Testudines ‏בטש, 1788
תחום תפוצה


מינים שונים של צבים
צב יבשה מצוי
צב בריכה מהמין Actinemys marmorata
צב ים ירוק שוחה
צבּים (שם מדעי: Testudines) היא סדרה הכוללת 367 מינים של זוחלים, המאופיינים בשריון גבי שהתפתח בעיקר מצעותיהם. צבים מודרניים מחולקים לשתי קבוצות עיקריות, ה-Pleurodira (צבי צוואר צד) ו-Cryptodira (צבי צוואר נסתרים), הנבדלים זה מזה באופן החבאת הראש בשריון. מיני הצבים השונים פרושים ברוב היבשות, באיים מסוימים, ובמקרה של צבי ים, בחלק גדול מהאוקיינוס. מינים רבים חיים מתחת למים או בסביבתם, אך הם אינם מטילים ביצים מתחת למים.
בדומה לרוב הזוחלים, הצבים הם בעלי "דם קר", כלומר טמפרטורת הגוף שלהם מושפעת ישירות מהסביבה. הם אוכלי כל, וניזונים בעיקר מצמחים בעלי חיים קטנים. צבי היבשה נודדים מרחקים קצרים לפי עונה, וצבי הים נודדים מרחקים גדולים יותר כדי להטיל ביצים על החוף.
אטימולוגיה

המילה "צָב" קיימת במספר שפות שמיות אחרות, ובהן ארמית (צַבָּא) וערבית (ضَبّ, צַ'בּّ).
במקרא המילה מופיעה כמה פעמים. בפרשת נשא מופיע הביטוי "עגלות צב", ובמדרש ובפירוש רש"י מופיע כי הכוונה היא לעגלה בעלת כיסוי המתנייד יחד איתה למקום שאליו היא נוסעת, כדוגמת הצב שביתו מתנייד איתו. מופע אחר הוא בספר ויקרא:
וזה לכם הטמא בשרץ השרץ על הארץ החלד והעכבר והצב למינהו
ייתכן כי במקור הפסוק מתייחס לחיה הדומה לחרדון ולא לחיה הנקראת בימינו "צב". לכן נעשה בעבר ניסיון לקרוא ליצור זה (המוכר בימינו כ"צב") בשם "שַׁלְחוּפָה" (מערבית: سُلَحْفَاة – סֻלַחְפַאה), אך המונח לא קנה אחיזה. המילה נותרה מילה נרדפת, אך מוכרת פחות. עם זאת המשורר חיים נחמן ביאליק השתמש בה בפרוזה "שלשלת הדמים":
וַיִּקְרָא הַמֶּלֶךְ לָעַקְרָב וַיִּשְׁאָלֵהוּ:
“לָמָה הִשְׁחַזְתָּ אֶת פּגְיוֹנֶךָ?”
וַיַּעַן הָעַקְרָב:
“כִּי רָאִיתִי אֶת־הַשַּׁלְחָפָה מוֹרֶקֶת שִׁרְיוֹנָהּ.”
באנגלית ובשפות הלטיניות יש מספר שמות לצבים, בהתאם לסביבת חייהם:
"Turtle" – שם כולל לצבים. לעיתים ניתן לצבי ים.
"Tortoise" – לצבי יבשה.
"Terrapin" – לצבי מים מתוקים (שאינם מהווים קבוצה טקסונומית).
מיון מדעי של צבים

סדרת צבּים (Testudines)
תת-סדרה צבים חבויי-צוואר (Cryptodira)
משפחת צבים נשכניים (Chelydridae)
על-משפחת צבי ים (Chelonioidea)
משפחת צבים ימיים (Cheloniidae)
משפחת צבי ים גילדיים (Dermochelyidae) – בה סוג ומין יחיד צב גילדי (Dermochelys coriacea)
על-משפחת קינוסטרנויים (Kinosternoidea)
משפחת צבים מבאישים (Kinosternidae)
משפחת דרמטמיסיים (Dermatemydidae) – בה סוג ומין יחיד צב נהרות מרכז אמריקני (Dermatemys mawii)
על-משפחת צבי יבשה (Testudinoidea)
משפחת צבים יבשתיים (Testudinidae)
משפחת צבי בריכה (Geoemydidae)
משפחת צבים ראשתניים (Platysternidae) – בה סוג ומין יחיד צב ראשתני (Platysternon megacephalum)
משפחת צבים ביצתיים (Emydidae)
על-משפחת צבים רכים (Trionychia)
משפחת צבים רכים (Trionychidae)
משפחת קרטוכליים (Carettochelyidae) – בה סוג ומין יחיד צב אף-חזיר (Carettochelys insculpta)
תת-סדרת צבים מצדדי-צוואר (Pleurodira)
משפחת נטויי-צוואר (Chelidae)
משפחת פלומדוזיים (Pelomedusidae)
משפחת פודוקנמיים (Podocnemididae)
השתלשלות אבולוציונית: מיתרניים > בעלי גולגולת > בעלי חוליות > בעלי סנפירים בשרניים > בעלי ארבע רגליים > בעלי שפיר עוברי > זאורופסידה > דיאפסידה > צבים
אנטומיה והתנהגות

לצבים שריון נוקשה וכבד על גבם וגחונם. שריון הגב ושריון הגחון מחוברים זה לזה, ומצויים בו פתחים לראש, לרגליים ולזנב. לזכר שריון תחתון שקוע פנימה וזנבו ארוך יחסית לנקבה, ולנקבה שריון תחתון שטוח וזנב קצר. ההבדל במבנה השריון התחתון מאפשר לצבים להזדווג ביציבות. בעת סכנה, חלק מהצבים מסוגלים להכניס את ראשם ורגליהם לתוך השריון כדי להתגונן.
מבחינה אנטומית, השריון של הצבים הוא התפתחות של כלוב הצלעות, ובנוסף לעצמות אלו ולחוליות עמוד השדרה הוא כולל גם לוחות עצם המכוסים במגינים קרניים. דבר זה מרמז ששריון הצבים התפתח מאיחוי של אוסטאודרמים לשלד הצירי (צלעות ועמוד השדרה). מספר המגינים וצורתם משתנה בין הסוגים והמינים. השריון גדל עם הצב במשך חייו.
לסתות הצב מכוסות בחומר קרני קשה כדוגמת מקור עוף, ללא שיניים.
מזונם של הצבים מגוון, ומיני צבים שונים ניזונים מצמחייה, מחסרי חוליות, מפגרים, וצבי מים מתוקים מסוימים אף ניזונים מטרף חי. צבי ים ניזונים בעיקר מאצות אך גם ממדוזות ואפילו מדגים.
רביית כל מיני הצבים נעשית ביבשה. הביצים מוטלות בגומחה שהנקבה חופרת בקרקע. נקבת הצב מכסה את הביצים בחול ועוזבת אותן. לאחר מספר שבועות בוקעים אבקועי הצבים מביציהם ומרביתם לא מגיעים לבגרות.
בניגוד לאמונה העממית, לא ניתן לקבוע את גילם של הצבים בעזרת ספירת מגיני הקרן הערוכים על שריון הגב שלהם. מספר המגינים ייחודי לכל מין של צב ואינו משתנה במהלך חייו. את גילו של הצב ניתן להעריך בעזרת טבעות הגדילה שעל שריונו, שבדומה לטבעות העץ, מתווספות לו מדי שנה, אלא ששיטה זו אינה יעילה עבור פרטים בוגרים שטבעות הגדילה שלהם בדרך כלל מטושטשות.
אריכות ימים

למרות הסכנות והטורפים האורבים להם, הצבים ידועים בתוחלת חייהם הארוכה. כמה מן המינים מאריכים חיים יותר מכל החולייתנים האחרים, לעיתים אף עד מאות שנים. על פי מדור המדע של הניו יורק טיימס, במיני צבים מסוימים חלק מאיברי גופם כגון הריאות, הכבד והכליות אינם מזדקנים. ב-22 במרץ 2006 מת בגן החיות של קולקטה שבהודו, פרט מסוג צב אלדברה ענק בשם אדוויטה שגילו הוערך בכ-255 שנים, על פי בדיקת פחמן-14 שבוצעה על שריונו. על פי תוצאות הבדיקה הוערך שבקע מן הביצה בסביבות שנת 1750. מחקרים מסוימים מציעים שצבים למעשה לא מתים מזקנה, ובהיעדר מחלה או פציעה, למעשה אין מגבלה לאורך חייהם האפשרי, ותאורטית הם יכולים לחיות לעד.